**ILTAKOULU RY**

**PÖYTÄKIRJA**

**HALLITUKSEN KOKOUS 9/2017**

Aika: 21.8.2017 klo 18.30

Paikka: Passion

Paikalla:

Roope Tukia, puheenjohtaja

Aurora Lehtinen, sihteeri

Eveliina Ruuska

Essi Salovaara

Yeti Kakko

Roosa Käsmä (Facetimen välityksellä/saapui 19:02)

Jarkko Oksanen (Facetimen välityksellä)

1. Kokouksen avaaminen

Kokous avataan ajassa 18:38.

1. Kokouksen laillisuus ja päätösvaltaisuus

Kokous todetaan lailliseksi ja päätösvaltaiseksi.

1. Kokouksen pöytäkirjantarkastajien valinta

Valitaan pöytäkirjantarkastajiksi Eveliina Ruuska ja Yeti Kakko.

1. Kokouksen esityslistan hyväksyminen

Lisätään kohta Vuosijuhlat kohdan 20. Muut esille tulevat asiat eteen. Lisätään kohta Flowpark Menneisiin tapahtumiin. Muutokset ja kokouksen esityslista hyväksytään.

1. Ilmoitusasiat ja posti

Sitran vuosijuhlakutsu, jonne Roope Tukia lähtee edustamaan Iltakoulua 16.11.

1. Kesän aikana tehdyt sähköiset päätökset

10.5.2017: Roope Tukia ehdottaa Korkeakouluopiskelijaksi Tampereelle-tapahtumaan 20e budjettia ständin karkeille. Budjetti hyäksytään.

17.5.2017: Eveliina Kuusisto ehdottaa, että investoimme noin 15€ mahdollisesti tulevien iltakoululaisten pääsykokeen jälkeisen masennuksen lievittämiseen karkilla ja mehulla. Ehdotus hyväksytään.

8.6.2017: Essi Salovaara ehdottaa, että tutustumissaunan budjettia nostetaan 540 euroon. Ehdotus hyväksytään.

10.7.2017: Haalarit päätettiin tilata opiskelijahaalarit.fi:stä.

18.7.2017: Hiiriviikkojen Pubivisa päätettiin pitää Tiikerihaissa.

6.8.2017: Yeti Kakko ehdottaa, että Iltakoulu korvaa Muumimuseon vierailusta 4€/osallistuja, jolloin osallistujalle itselleen jää maksettavaksi 8€. Ehdotus hyväksyttiin.

*Roosa Käsmä saapui 19:02.*

1. Talous
   1. taloustilanne

Tilillä rahaa 14 988,43 EUR.

* 1. laskut ja korvaukset

Juvenes Printille 277,76€ fuksi-Antien painamisesta ja Verohallinnolle 17,70€ jäännösveroa verovuodelta 2016. Hyväksytään molemmat laskut täysmääräisesti.

* 1. kesän aikana sähköisesti hyväksytyt laskut

6.5.2017: Pispalan saunayhdistys ry:lle 170€ Rajaportin saunan vuokraamisesta pe 28.4.

8.5.2017: Tanja Honkoselle 13€ POLKVS40 opintomatkan junamatkoista.

8.5.2017: Henri Kiiskilälle päätettiin korvata täysimääräisenä 25,25€ henkilökunnan palkitsemisesta (kukat ja suklaat) Simaa ja tippaleipää -tapahtumassa.

11.5.2017: Tampereen kaupungille 142,43€ Pyynikin koulun luokkahuoneen tilavuokasta.

17.5.2017: Kangasmerkit.comille 105,52 Huminoiden haalarimerkeistä. Matti Pihlajamaalle 94,15€ valmennuskurssin kopio- ja materiaalikuluista.

21.5.2017: Sanna Kotirannalle 28€ kansainvälisen politiikan Helsingin työseminaarin matkakuluista, Kestit Cateringille 400€ Soutupaviljongin tilavuokrasta 14.9.

6.6.2017: JKY:lle 42€ Vappu Championship -tapahtumien kuluista.

7.8.2017: Staabi ry:lle 250€ Megazonen kulujen puolittamiseksi, sekä 23,30€ pornobileiden ruoka- ja juomatarjoiluista.

1. Menneet tapahtumat
   1. Asekauppaseminaari 8.5.

Tapahtuma järjestettiin yhteistyössä Saferglobe Finlandin ja FAIA:n kanssa. Tapahtuma oli erittäin onnistunut. Osallistujia oli noin 57. Yhteistyötahojen kanssa yhteistyö sujui mallikkaasti ja heidän kanssaan voidaan järjestää tapahtumia jatkossakin.

* 1. Simaa ja Tippaleipiä 8.5.

Osallistujia oli n. 40, joista opiskelijoita oli 22 ja henkilökuntaa 18. Tapahtuma oli onnistunut ja saimme kiitosta henkilökunnalta hyvästä keskustelusta ja palautteen läpikäynnistä, jonka yhteydessä käsiteltiin opiskelijoiden esiin nostamia kehityskohteita. Osallistujamäärä jäi melko vähäiseksi, joten ensi vuonna tapahtumaa mainostettava paremmin.

* 1. Flowpark 15.5.

Osallistujia oli 10. Heillä oli hauskaa ja Flowparkissa viihdyttiin.

* 1. Korkeakouluopiskelijaksi Tampereelle 16.5.

Paikalla oli neljä Iltakoulun edustajaa, joista kaksi oli aamussa ja kaksi iltapäivässä. Jarkko Oksasen mukaan oli järkevää hoitaa tapahtuma JKK-vetoisesti, sillä Iltakoulun ja muiden ainejärjestöjen pisteillä riitti paljon väkeä ja kiinnostusta aloihin. Edustus oli onnistunut. Roope Tukia kävi tapahtumassa juhlasalissa puhumassa mm. yleisesti opinnoista JKK:ssa ja Politiikan tutkimuksessa sekä kansainvälisyydestä opinnoissa.

1. Tulevat tapahtumat
   1. Hiiriviikot
      1. 24.8. Epävirallinen hengailu @Tiikerihai

Sovittu yhteistyötapahtumaksi Tiikerihain kanssa. Fuksit ja tuutorit klo 18 muut 19 alkaen.

* + 1. 25.8. Tutustumissauna @Amosklubi
       1. aikataulu

Essi Salovaara hakee avaimet.

Klo 16-17 on tuutorien esittäytyminen yliopistolla, jonka jälkeen on tutustumissauna Amosklubilla, jossa on tuutorien ohjelmaa fukseille ja tutustumista. Tilaisuus on ensin pelkästään fukseille, mutta kello 20 jälkeen myös muut iltakoululaiset voivat tulla. Kaikki hallituslaiset Susanna Hyarttia lukuunottamatta tulevat paikalle noin klo 17. Susanna Hyarttin ehdotusta fuksien ystäväkirjoista ei hyväksytä.

* + 1. 28.8. yliopistokierros, kaupunkikierros & pubivisa

Pubivisa pidetään Tiikerihaissa ja on myös sovittu yhteistyötapahtumaksi. Yeti Kakko kysyy Tiikerihailta, että saadaanko varattua baarin takaosa Iltakoululle pubivisaa varten.

* + 1. 29.8. Amazing race

Tapahtumavastaavat hoitavat Google Forms ilmoittautumislomakkeen ja lähetyksen. Susanna Hyartt ehdottaa tapahtuman hinnaksi 2€, koska voittajille ostetaan palkinnot. Päätetään pitää sama hinta kuin viime vuonna eli 3€.

* + 1. 30.8. IK goes Muumimuseo

Iltakoulu korvaa 4 € osallistujille pääsymaksusta. Yeti Kakko tulostaa kulukorvauslomakkeita tapahtumaan ja jakaa niitä siellä. Yliopistolta on yhteislähtö.

* + 1. 31.8. Tutorkämppä-appro

Tapahtuma vedetään 0€ budjetilla.

* + 1. 3.9. Elokuvailta

Susanna Hyartt ehdottaa, että tapahtumassa tarjotaan pientä purtavaa. Budjetiksi päätetään 10 euroa. Järjestetään I-kadulla. Susanna Hyartt hoitaa ruuat.

* + 1. 4.9. Perinteinen Pispalakierros

Henna Levola ja Pietari Arikka järjestävät.

* + 1. 6.9. Johtajuussymposium

Jarkko Oksanen, Yeti Kakko, Roosa Käsmä ja Aurora Lehtinen ovat pisteellä edustamassa Iltakoulua.

* + 1. 7.9. Challenge accepted

Jatkot pidetään I-kadulla ja silloin on perinteiset Kekkosbileet.

* + 1. 9.9. Atalpakierros

TA-laiset ja fuksit pääset tutustumaan toisiinsa. Illalla on TA:n aloitussauna.

* + 1. 10.9. Lautapeli-ilta

Voidaan pitää Yeti Kakolla ja Jarkko Oksasella K-kadulla.

* + 1. 11.9. Fuksimökki
       1. aikataulu ilmoittautumiselle

Ensi viikon maanantaina ilmoittautuminen, jonka tapahtumavastaavat tekevät. Osallistujat tuovat omat ruuat.

* + - 1. osallistumiskiintiöt kaikki

Etusijalla ovat fuksit. Iltakoulun hallitusta ovat edustamassa Yeti Kakko, Jarkko Oksanen ja Roosa Käsmä. Jos paikkoja on vielä tämän jälkeen, halukkaat tuutorit voivat osallistua. Osallistumismaksu on 5e.

* + - 1. Sitsiharkat pidetään mökillä.
    1. 12.9. Kollektiivinen köllintä

Eveliina Ruuska tuo pihapelejä.

* + 1. 13.9. Tamyn kaupunkisuunnistus

Iltakoulun nimissä ei pidetä rastia.

* + 1. 14.9. Fuksisitsit @Hatanpään soutupaviljonki
       1. ruoka

Ruokaa ei olla vielä päätetty.

* + - 1. laulunjohtajat

Laulunjohtajiksi kysytään Saku Pesosta ja Johannes Ahvoa. Jos Johannes Ahvo ei halua laulunjohtajaksi kysytään Anna Sofia Suorantaa.

* 1. Muut tulevat tapahtumat

JKY-suomibileet Staabin ja Boomin kanssa järjestetään 26.9. Bolalla ja budjetti on 50e/ainejärjestö. Huminat pidetään 27.9. Klubilla ja budjetti 50e/ainejärjestö. Hyväksytään molempien 50 euron budjetti.

1. Tutorointi ja ainejärjestötila

Ainejärjestötila aukeaa 4.9. Päivystäjien on varattava vuorot tämän viikon kuluessa. Ainejärjestötila on laitettu uuteen kuntoon. Päätetään, antaa Foma Zabyishnille ilmainen sisäänpääsy fuksisitseille, jos hän on järjestänyt ainejärjestötilan uuteen uskoon.

1. Työelämä- ja alumnitoiminta
   1. Mahdollinen liiton jäsenyys, kun henkilö liittyy Iltakouluun

Roope Tukia ehdottaa, että työelämävastaava selvittää mahdollisuutta ammattiliiton jäsenyyteen automaattisesti Iltakoulu ry:n jäseneksi liittymisen yhteydessä. Tämä tapahtuisi Iltakoulun jäsenen omasta tahdosta eikä kyseessä ole pakkojäsenyys liittoon. Ehdotus hyväksytään.

1. Varainhankinta ja ravintolayhteistyö

Joonatan tekee sähköisen päätöksen Lenin- ja Kekkonen-haalarimerkkien tilaamisesta Promlerilta.

1. Opiskelijahaalarit

Sovitettavat haalarit ovat nyt ainejärjestötilassa.

1. Koulutuspolitiikka

Konfliktin ratkaisu -simulaation kokous oli viime viikolla. Ohjelma on lyöty lukkoon ja ilmoittautuminen avattu. Hanna Ojanen on vahvistettu luennoimaan sinne. Henri Kiiskilä ehdottaa, että Iltakoulu korvaa konfliktin ratkaisu -simulaatioon osallistuvien iltakoululaisten menomatkan halvimman matkustusmuodon mukaan. Hyväksytään ehdotus. Syksyn koulutuspoliittinen/harjoittelu/alumni/työelämätapahtuma suunnitteilla, jossa tarkoituksena on yhdistää harjoitteluinfo ja harjoittelussa käyneiden kertomukset sekä jotain työelämään liittyvää alumnien avulla, jotka mahdollisesti olisivat suorittaneet myös harjoittelun. Fukseja voi ohjeistaa laittamaan meiliä tai viestiä Henri Kiiskilälle koulutuspoliittisista asioista, jos tuutorit eivät osaa auttaa. Tamy on julkaissut erillisen opiskelijan oppaan, jota Jarkko Oksanen voisi tiedotuksessa mainostaa uusille opiskelijoille. Syksyllä järjestetään sivuaineinfo fukseille ennen 2. periodin alkua.

1. Kansainvälisyys ja kehitysyhteistyö

21.8. on JKY:n järjestämä sauna JKK:n vaihtareille ja heidän tuutoreilleen. 22.8. on JKY:n sauna LFC-opiskelijoille, jonne tarvitaan pohjakassa jäsenmaksuja varten. Torstaina 24.8. järjestetään LFC-opiskelijoille oma Pispalakierros. Yhteensä LFC-ohjelmaan tulee 25 opiskelijaa, joista 5 tulee politiikan puolelle. Yhdessä Staabin ja Boomin kanssa suunniteltu retki Seitsemisen kansallispuistoon peruuntui keväällä ja uudeksi ajankohdaksi on suunniteltu 23.9.

1. Liikunta

Lajikokeilu Ilmajoogaan järjestetään alustavasti lokakuussa. Sponsorien hankkiminen TA:n paitoihin on osoittautunut vaikeaksi.

1. Kulttuuri

Bussirundin pubeja ja baareja ei olla vielä päätetty. Bussirundi päätetään pitää 19.10, jos silloin ei ole muuta tapahtumaa. Bussit maksaa 600 euroa. Veikkauksen järjestämä Pokeriturnaus pidetään 23.10, jossa ovat mukana Iltakoulun lisäksi Patina, Interaktio ja Staabi kanssa. Poikkitieteellinen beer pong turnaus pidetään Bolassa. Perinnetyöryhmälle on annettu esitys vuosijuhlanauhan ulkoasusta. Yeti Kakko ja Jarkko Oksanen menevät edustamaan Iltakoulua Tampereen teatterin promotapahtumaan 4.9.

1. Tiedotus

Ei lisättävää.

1. Iltakoulun strategia ja työryhmän perustaminen

Roope Tukia ehdottaa, että laitetaan toimintasuunnitelmaan. Hyväksytään ehdotus sekä Iltakoulun strategia ja työryhmän perustaminen.

1. Vuosijuhlat

Seuraava palaveri on 4.9. klo 12. Kaikkia odotetaan paikalle.

1. Muut esille tulevat asiat
   1. Hallituksen osallistuminen hiiriviikoille

Hallitus on mukana hiiriviikolla ja koittaa parhaansa mukaan tutustua fukseihin.

* 1. Tulevan hallituksen tunnustelut

Tunnustelut tulee aloittaa ajoissa, mutta ei liian varhaisessa vaiheessa, koska muuten voi ahdistaa liikaa fukseja.

1. Seuraavan kokouksen ajankohta

Seuraavan kokouksen ajankohdaksi päätetään 7.9. klo 13.

1. Kokouksen päättäminen

Kokous päätetään ajassa 19:59.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Roope Tukia, puheenjohtaja Aurora Lehtinen, sihteeri

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Yeti Kakko, pöytäkirjantarkastaja Eveliina Ruuska, pöytäkirjantarkastaja